પટિયાલામાં સલવાર કરતાં પ્લીટ્સ વધારે હોય છે, જેથી પહેરવામાં ખૂબ કમ્ફર્ટેબલ લાગે છે. પટિયાલા સાથે શૉર્ટ કુરતો સારો લાગે છે. હવે તો માર્કેટમાં પટિયાલા દુપટ્ટાનો સેટ મળે છે, જેમાં પટિયાલા અને દુપટ્ટો એકસરખાં પ્રિન્ટ અને કલરમાં હોય છે અને કુરતા માટે મિક્સ ઍન્ડ મૅચ કરવું પડે છે. પટિયાલા સાથે ઓન્લી ટૉપ પણ સારું લાગે. પટિયાલા પાતળી યુવતીઓ પર વધારે સારું લાગે છે. જો સ્થૂળ શરીરવાળી યુવતીઓ પટિયાલા પહેરે તો વધારે જાડી લાગે છે. પટિયાલા ફ્લોઇંગ ફૅબ્રિકમાંથી જ બનાવાય છે. એનાથી એનો ફૉલ સારો આવે છે. પટિયાલા સાથે મોજડી પહેરી શકાય. કાનમાં લૉન્ગ બાલી ટિપિકલ પંજાબી લુક આપશે.